[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kolombiaj studentoj starigis homhelpan tendaron por rezisti polican subpremon"}, {"text_idx": "#000006", "text": "En sudokcidenta Kolombio [eo], en Popajano [eo], c\u0302efurbo de la departemento Kau\u0306ko [eo], studentoj starigis en majo homhelpan tendaron proksime al la publika hospitalo kiel popolan respondon al la subpremo kontrau\u0306 manifestaciantoj en nacia striko komencita la 28-an de aprilo. Grandaj improvizitaj afis\u0302oj el s\u0302tofo bonvenigas vizitantojn, dum la nacia striko en Kolombio festas monaton de kontrau\u0306registaraj protestoj."}, {"text_idx": "#000007", "text": "Sofi\u0301a Preciado, membro de la tendaro, diris al Tutmondaj Voc\u0302oj [eo] ke la tendaro ekestis pro neceso, pro subpremo fare de polico kaj ESMAD, Escuadro\u0301n Mo\u0301vil Antidisturbios [Kontrau\u0306-\u200bTumulta Tac\u0302mento]. S\u0302i diras ke la vunditoj ne havis sekuran log\u0302ejon kaj ne povis reveni hejmen pro siaj vundoj kaj la risko esti vunditaj denove en la striko. Sanbrigado traktas kaj sendas ilin al hospitalo kiam necese."}, {"text_idx": "#000009", "text": "Sofia Preciado studas historion c\u0302e la Universitato de Kau\u0306ko. Sed en la tendaro s\u0302i estas membro de la log\u0302istika komitato. Aliaj studentoj zorgas pri kuirado, purigado, sekureco kaj prizorgado por certigi la tau\u0306gan funkciadon de la tendaro, dum ilia universitato estas fermita c\u0302ar ili strikas."}, {"text_idx": "#000010", "text": "La tendaro estas plena de tendoj. La afis\u0302oj sur la muro aludas al la striko kaj la nacia rezisto. Iuj hundoj c\u0302irkau\u0306kuras dum la studentoj preparas matenmang\u0302on kaj mang\u0302on en la komunuma poto [supo-kuirejo]. Mang\u0302aj\u0302o estas farita per donacoj kaj kundividita kun najbaroj."}, {"text_idx": "#000011", "text": "Sarah Klinger, membro de la tendaro. Fotita de la au\u0306toro."}, {"text_idx": "#000012", "text": "Komence la tendaro servis studentajn manifestacianojn, sed poste aliaj grupoj alig\u0302is, Johny Obando, studento kaj membro de la tendaro, diris al Global Voices [Tutmondaj Voc\u0302oj]:"}, {"text_idx": "#000013", "text": "The strike belongs to society, people, the neighborhoods. The University should get closer to society to transform it; the University should go towards the community. Here we have people from different social organizations, farmers, LGBTQ members, and homeless people united pursuing transformation."}, {"text_idx": "#000014", "text": "La striko apartenas al la socio, la popolo, la kvartaloj. La universitato devas alproksimig\u0302i al la socio por transformi g\u0302in; la universitato devas iri al la komunumo. C\u0302i tie ni havas homojn de diversaj sociaj organizaj\u0302oj, farmistojn, membrojn de la GLAT-a komunumo kaj senhejmulojn kunigitajn cele al transformo."}, {"text_idx": "#000015", "text": "Unu el c\u0302i tiuj homoj estas Bremmen Hinestroza, artisto kiu alig\u0302is al pluraj protestoj, inkluzive de la nacia striko en Popajano. Hinestroza parolas nome de la senhejmuloj, la Sinaja ekologia kvartalo (aero kun recikla procezo kaj komunuma g\u0302ardeno) kaj loka lernejo por paco kie ili interagas kun homoj pri sociaj aferoj."}, {"text_idx": "#000016", "text": "Li kredas ke arto estas esenca por manifestacioj:"}, {"text_idx": "#000019", "text": "La tendaro estas proksime de semaforo kie ili parolas kun homoj en au\u0306toj haltigitaj en trafiko. Jesu\u0301s Velasco, studento pri ing\u0302enierado, klarigas:"}, {"text_idx": "#000022", "text": "Studentoj dormas tie kaj levig\u0302as je la 6-a matene c\u0302iutage por organizi agadojn kiel asembleoj, teatraj\u0302oj, koncertoj, dancoprezentoj kaj filmaj projekcioj. Homoj alportas al ili donacojn kaj, c\u0302efe, dankmesag\u0302ojn pro ilia senhalta penado. Iliaj najbaroj skribis por ili \u201cherooj\u201d sur manfaritaj afis\u0302oj."}, {"text_idx": "#000023", "text": "La 22-an de majo, studentoj manifestaciis kontrau\u0306 la registaro kaj c\u0302antis favore al la striko kaj la bezono de pli da s\u0302ang\u0302oj. Ili mars\u0302is kelkajn blokojn for de la tendaro."}, {"text_idx": "#000024", "text": "Malgrau\u0306 la g\u0302enerala akcepto de la komunumo, sekurecaj problemoj ankorau\u0306 ekzistas, ekzemple homoj kiuj fotas kaj observas ilin de ekstere. Ilia zorgo pri sekureco havas historiajn radikojn ene de la studenta movado."}, {"text_idx": "#000025", "text": "La 8-an de juio 1929, la polico mortigis la studenton pri juro Gonzalo Bravo Pe\u0301rez post kiam li gvidis proteston kontrau\u0306 la Banana Masakro de 1928, masakro farita de s\u0302tataj fortoj kontrau\u0306 miloj da strikantoj favore al laboraj rajtoj diskriminaciitaj de la usona kompanio United Fruit Company. Dudek kvin jarojn poste, la 8-an de junio 1954, la polico, sub la komando de la diktatoro Gustavo Rojas Pinilla, mortigis la studenton Uriel Gutie\u0301rrez kaj 11 liajn kolegojn kiuj mars\u0302is por universitataj reformoj. Pli ol 30 jarojn poste, ses komunistaj studentoj mortis la 26-an de decembro 1986, kiam armitaj atakantoj \u2013 ankorau\u0306 nekonataj \u2013 atakis la oficejojn de la organizaj\u0302o Juventud Comunista Colombiana (JUCO) [eo: Kolombia Komunista Junulara Organizo]."}, {"text_idx": "#000028", "text": "Sed sendepende de la risko organizi kaj gvidi socian movadon, junuloj kaj studentoj estas engag\u0302itaj en la kolombia socio. Sarah Klinger, 24-jarag\u0302a studento pri politika scienco kaj membro de la Asociacio\u0301n Colombiana de Estudiantes Universitarios [eo: Kolombia Asocio de Universitataj Studentoj], estas unu el tiuj junuloj."}, {"text_idx": "#000029", "text": "Tio ne estas s\u0302ia unua striko. S\u0302i aktive partoprenis en 2018, kiam okazis alia studenta manifestacio por peti la pliigon de la publika bug\u0302eto por supera edukado dum la registaro de Iva\u0301n Duque, kies adminstracio havas malaproban indicon de 76%."}, {"text_idx": "#000030", "text": "Klinger apartenas al familio kiu instigas engag\u0302ig\u0302on en sociaj aferoj kaj subtenas s\u0302in malgrau\u0306 la riskoj. La 12-an de majo s\u0302i estis detenita de la polico dum kelkaj minutoj; s\u0302i asertas ke s\u0302ia rolo kiel membro de homrajta grupo kiu helpas la vunditojn au\u0306 arestitojn dum ili manifestacias, helpis s\u0302ian liberigon."}, {"text_idx": "#000031", "text": "Dum mi skribas, studentoj surstrate informas la socion pri la striko per muziko, danco, arto, komunumaj asembleoj kaj presitaj bros\u0302uroj. Post dek jaroj da aktivado, Klinger pripensas sian laboron:"}, {"text_idx": "#000032", "text": "We belong to the people and responded to the call for a massive mobilization. Thanks to our capacity to discuss politics within the university, we have an overwhelming task, and we should assume a leading role during the mobilization. Our call is to be united; we are willing to communicate the paths of unity. That's why we set up this camp."}, {"text_idx": "#000033", "text": "Ni apartenas al la popolo kaj ni respondas al la alvoko por amasa mobilizado. Danke al nia kapablo diskuti politikon en la universitato, ni havas timigan taskon, kaj ni devas preni gvidan rolon dum la mobilizado. Nia alvoko estas unuiga; ni pretas komuniki la vojojn de unueco. Tial ni kreis c\u0302i tiun tendaron."}, {"text_idx": "#000036", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}]